钦定古今图书集成/理学汇编/经籍典/第185卷 > 汉董仲舒春秋繁露二 > 《正贯》
## 钦定古今图书集成/理学汇编/经籍典/第185卷 > 汉董仲舒春秋繁露二 > 《正贯》

《春秋》大义之所本邪？六者之科，六者之指之谓也。然
后援天端，布流物，而贯通其理，则事变散其辞矣。故
志得失之所从生，而后差贵贱之所始矣。论罪源深
浅，定法诛，然后绝属之分别矣。立义定，尊卑之序，而
后君臣之职明矣。载定下之贤方，表兼义之所在，则
见复正焉耳。幽隐不相逾而近之则密矣，而后万变
“之应无穷者，故可施其用于人而不悖其伦矣。是以
必明其统于施之宜。故知其气矣，然后能食其志也；
知其声矣，而后能扶其精也；知其行矣，而后能遂其
刑也；知其物矣，然后能别其情也。故唱而民和之，动
而民随之，是知引其天性所好，而压其情之所憎者
也。如是，则言虽约，说必布矣；事虽小”，功必大矣。声响
盛，化运于物，散入于理，德在天地，神明休集，并行而
不竭，盈于四海而讼咏。《书》曰：“八音克谐，无相夺伦，神
人以和。”乃是谓也。故明于性，乃可与论为政。不然，虽
劳无功，夙夜是寤，思虑惓心，犹不能睹。故天不有罪
者，三示当中。孔子之所谓非，尚安知通哉！